b'\n_START_ARTICLE_\nEmerik Bernard\n_START_SECTION_\n\xc5\xbdivljenje in delo\n_START_PARAGRAPH_\nBernard je slikarstvo \xc5\xa1tudiral na Akademiji za likovno umetnost v Ljubljani (ALU). Diplomiral je leta 1964 in leta 1968 zaklju\xc4\x8dil specialko za slikarstvo pri profesorju Gabrijelu Stupici. Ve\xc4\x8d let je bil svobodni umetnik. leta 1985 je bil izvoljen za docenta, leta 1995 za rednega profesorja za slikarstvo na ALU v Ljubljani. 2001 je bil izvoljen za izrednega in 2007 za rednega \xc4\x8dlana SAZU. _NEWLINE_Sprva je ustvarjal v razli\xc4\x8dnih kola\xc5\xbenih in asembla\xc5\xbenih tehnikah. Te slike objekti so po kompoziciji in uporabljenih materialih blizu novemu realizmu. Po letu 1980 seje uveljavil z istrskimi motivi, v katerih se prvotnim krajinskim aluzijam z izjemno dognanimi, zadr\xc5\xbeanimi barvnimi odnosi pridru\xc5\xbeijo kola\xc5\xbene povr\xc5\xa1ine. V teh delih je zaslediti malone etnografsko fantazijo z namigi na glagolske napise, na ploskovitost in zadr\xc5\xbean, vendar zgo\xc5\xa1\xc4\x8den kolorit gotskih fresk, na \xc5\xbeivljenje v odmaknjenih vaseh._NEWLINE_Poro\xc4\x8den je s slikarko in \xc5\xa1portnico Mileno Usenik.'